30.12.2022

**Shtojca 1**

 **Udhëzues për Aplikim**

 **Grante Kreative**

Numri i referencës së thirrjes: SB ALB CBG01/22

Afati për dorëzim 15.02.2023 at 23:59 h

**Sfondi i përgjithshëm**

Shqipëria, Bosnja dhe Hercegovina, Kosova, Mali i Zi, Maqedonia e Veriut dhe Serbia janë vende përfituese të projektit Smart Balkans. Këto vende formojnë një rajon gjeografik me lidhje politike, sociale, kulturore dhe historike.

Forcimi i kapaciteteve të organizatave të shoqërisë civile në rajon do të kontribuojë në krijimin e komuniteteve paqësore dhe gjithëpërfshirëse në Ballkanin Perëndimor. Kjo do të arrihet përmes bashkëpunimit të shoqërisë civile dhe qeverisë dhe përmes ndërtimit të partneriteteve rajonale në të gjitha nivelet për të rritur ndikimin e qytetarëve në procesin e vendimmarrjes dhe për të promovuar zhvillimin e qëndrueshëm të shoqërive në këto vende. Pjesëmarrja e shoqërisë civile në proceset e zhvillimit të politikave është një nga përbërësit më të rëndësishëm të integrimit evropian. Një nga objektivat e Smart Balkans është që projekti të mbështesë integrimin euroatlantik të rajonit dhe duke pasur parasysh se integrimi evropian nuk është vetëm objektiv individual i çdo shteti përfitues të projektit, por i rajonit, projekti synon të lehtësojë bashkëpunimin dhe rrjetëzimin rajonal drejt atij qëllimi.

**Qëllimi**

Objektivi i përgjithshëm i projektit SMART Balkans është të kontribuojë në forcimin e demokracive pjesëmarrëse dhe integrimit euroatlantik të Ballkanit Perëndimor duke fuqizuar organizatat e shoqërisë civile dhe rrjetet e OShC-ve për një rol më të fortë dhe aktiv në krijimin e shoqërive paqësore dhe gjithëpërfshirëse për zhvillim të qëndrueshëm në Shqipëri, Bosnjë dhe Hercegovinë, Kosovë, Mal të Zi, Maqedoninë e Veriut dhe Serbi.

Objektivat specifikë të projektit janë:

* OShC më të forta, më të qëndrueshme dhe më aktive në gjashtë vendet e rajonit të Ballkanit Perëndimor.
* Partneritete të forta rajonale të zhvilluara ndërmjet vetë organizatave të shoqërisë civile nga rajoni i Ballkanit Perëndimor dhe me organizatat e tjera evropiane si dhe me autoritetet publike.
* Efektivitet i rritur i influencës qytetare për ndryshim përmes OSHC-ve që avancon sigurinë dhe stabilitetin si dhe qeverisjen e mirë në rajonin e Ballkanit Perëndimor.
* Ndërgjegjësim i rritur i publikut mbi rëndësinë e pjesëmarrjes aktive të shoqërisë civile në nismat kryesore zhvillimore në rajonin e Ballkanit Perëndimor.

**Fushat**

Projektet e mbështetura përmes kësaj thirrjeje do të prodhojnë një shumëllojshmëri produktesh kreative për transferimin e mesazheve kyçe lidhur me fushat e stabilitetit, sigurisë dhe qeverisjes te qytetarët, të cilat janë lehtësisht të kuptueshme nga popullata e synuar, mundësisht (por jo të detyrueshme) duke përdorur humor/satirë. Ato do të përforcojnë përpjekjet e përfituesve të granteve në skemat e tjera të granteve dhe do të kapërcejnë apatinë e qytetarëve. Lloji i temave që mund të propozohen nga aplikanti për mbështetje bazuar në fushat prioritare të projektit jepen tek lista e mëposhtme e shembujve. Kjo listë nuk është shteruese dhe aplikuesit mund të propozojnë edhe tema të tjera, por që kontribuojnë në fushat tematike të projektit.

Siguria dhe Stabiliteti

* Luftimi i radikalizimit
* Trafiku i armëve
* Trafikimi i qenieve njerëzore
* Krimi kibernetik si destabilizues i sigurisë
* Lufta kundër krimit të organizuar
* Parandalimi i pastrimit të parave
* Lufta kundër terrorizmit
* Siguria ushqimore mes konfliktit të armatosur dhe ndryshimeve klimatike
* Ndikimi i ndryshimeve klimatike në sigurinë dhe stabilitetin në rajon
* Siguria energjetike
* Gatishmëria për situata emergjente
* Dialogu ndërkulturor
* Kohezioni social, pajtimi dhe paqja
* Të drejtat e njeriut dhe barazia gjinore
* Siguria kibernetike

Qeverisja

* Promovimi i njohurive dixhitale
* Liria e shprehjes
* Pjesëmarrja e shoqërisë civile në vendimmarrje
* Lufta kundër lajmeve të rreme
* Integrimi euroatlantik
* Dixhitalizimi
* Reforma në administratën publike

***Afati kohor për zbatimin e projektit***

Kohëzgjatja e nismave të mbështetura do të jetë nga 6 deri në 12 muaj.

***Korniza financiare***

SMART Balkans do të mbështesë në kuadër të kësaj thirrje 2 projekte në Shqipëri me shumën e grantit deri në 109,000 NOK (afërsisht deri në 11,000 EUR)

Kontributi i aplikantit nuk kërkohet, megjithëse lejohet.

Gjatë përpilimit të buxhetit, të gjitha shumat duhet të paraqiten në EUR dhe Krona Norvegjeze (NOK). Kontrata do të nënshkruhet në NOK. Formati i buxhetit përmban formulën për konvertimin e EUR në NOK, por në rast se shtohen rreshta të rinj për linjat e reja buxhetore, ju lutemi kopjoni formulën që shumëzon kolonën totale EUR me 10.2 në mënyrë që të merrni shumën e saktë të NOK për buxhetin në kolonën 'Total (NOK)'. (1EUR = 10,2 NOK)

***Kostot e pranueshme dhe jo të pranueshme***

Kostot e pranueshme për financim janë:

* Shpenzimet përgjithësisht të pranueshme që përputhen me parimet e menaxhimit të shëndoshë financiar (parimet e ekonomisë, efikasitetit dhe efektivitetit);
* Kosto të arsyeshme dhe e pranueshme sipas buxhetit të miratuar;
* Kosto te lidhura drejtpërdrejt me programin;
* Kostot e mbështetura me dokumentacion të vlefshëm shoqërues i cili tregon qartë natyrën e shpenzimeve
* Shpenzime të ndodhura gjatë projektit, nga data e fillimit deri në datën e përfundimit të përcaktuar në kontratë.

Kostot jo të pranueshme janë:

* Borxhet dhe tarifat e shërbimit të borxhit;
* Provizionet për humbjet ose detyrimet e mundshme në të ardhmen;
* Blerja e tokës, ndërtesave dhe automjeteve;
* Kostot për aktivitete fitimprurëse;
* Aktivitete tashmë të financuara përmes granteve të tjera;
* Kosto të bërë para nënshkrimit të kontratës;
* Kredi për palët e treta;
* Çdo kosto tjetër e papranueshme e përcaktuar në kontratën e grantit;

**Aktivitetet e pranueshme**

Kjo është lista jo shteruese e aktiviteteve që janë të pranueshme për këtë lloj granti:

* Prodhimi i produkteve kreative (p.sh. teatër, shfaqje artistike, video-produksione, evente, këngë dhe të gjitha format e tjera të shprehjes kreative)
* Promovimi i përmbajtjes krijuese (me përjashtim të materialit promovues të printuar)

**Kriteret e aplikuesit**

Për të aplikuar për këtë lloj granti, aplikanti duhet:

* të jetë person juridik (organizatë ose shoqatë, duke përjashtuar organizatat politike dhe fetare, si dhe degët lokale të organizatave ndërkombëtare) ose të jetë një grup joformal artistësh
* të jetë i vendosur në Shqipëri (në rastin e personit juridik) ose të jetë shtetas i Shqipërisë (për grupet joformale)
* të jetë drejtpërdrejt përgjegjës për përgatitjen dhe menaxhimin e projektit, duke mos vepruar si ndërmjetës.

Personat juridikë dhe individët që shfaqen në listën e konsoliduar të BE-së të personave, grupeve dhe subjekteve që i nënshtrohen sanksioneve financiare të BE-së (www.sanctionmaps.eu), Zyra e Kontrollit të Pasurive të Huaja ("OFAC") e Departamentit të Thesarit të SHBA https: //sanctionssearch.ofac.treas.gov/ dhe Lista e Sanksioneve në Mbretërinë e Bashkuar [*https://docs.fcdo.gov.uk/docs/UK-Sanctions-List.html*are](https://docs.fcdo.gov.uk/docs/UK-Sanctions-List.htmlare) **nuk janë të lejuar** për të aplikuar në këtë thirrje.

**PROCESI I APLIKIMIT:**

**Numri i aplikimeve dhe granteve për aplikant**

Aplikanti nuk mund të dorëzojë më shumë se 1 aplikim në këtë thirrje për aplikime.

**LISTA E DOKUMENTAVE QË KËRKOHEN PËR APLIKIM**

Formati i Aplikimit (Shtojca 2)

Buxheti (Shtojca 3)

**DORËZIMI I APLIKIMEVE**

Aplikimet do të dorëzohen online nëpërmjet Platformës së Menaxhimit të Granteve (GMP) për organizatat e shoqërisë civile ose përmes e-mail grants3@smartbalkansproject.org vetëm për grupet joformale. Në rast se grupi joformal aplikon, brenda 3 ditëve pune do të marrë një njoftim me e-mail për konfirmimin e dokumenteve të aplikimit. Në rast se nuk merrni një e-mail, ju lutemi ta shkruani përsëri. Ju lutemi shkruani SB ALB CBG 01/22 dhe emrin e grupit tuaj joformal në subjektin e e-mailit.

Ju lutemi, vini re, se çdo aplikues i organizatës së shoqërisë civile duhet të regjistrohet në Platformën e Menaxhimit të Granteve përpara se të dorëzojë dokumentet e aplikimit.

Pyetjet në lidhje me këtë Thirrje mund të dërgohen me e-mail (grants3@smartbalkansproject.org ) përpara afatit përfundimtar të përcaktuar në seksionin Kohëzgjatja e Thirrjeve Publike.

Përgjigjet për të gjitha pyetjet do të publikohen në GMP, jo më vonë se 10 ditë përpara afatit të dorëzimit të aplikimit.

**Afati kohor i thirrjes:**

|  |  |
| --- | --- |
| Kalendari i Thirrjes për Aplikim | Afati kohor |
| Publikimi i Thirrjes për Aplikime | 30/12/2022 |
| Seancë Informuese | 17/01/2023 |
| Pyetje në lidhje me Thirrjen për Aplikime | 18/01/2023 |
| Përgjigjet e pyetjeve që lidhen me Thirrje për Aplikim  | 30/01/2023 |
| Dorëzimi i aplikimeve | **15/02/2023** |
| Shpallja e rezultateve të aplikimit\* | Prill 2023 |
| Nënshkrimi i kontratave për fituesit\* | Prill 2023 |

*\** *Plani tentative*

**KRITERET E VLERËSIMIT TË APLIKIMIT**

Si pjesë e vlerësimit administrativ, IDM rezervon të drejtën të verifikojë informacionin dhe dokumentet e paraqitura nga aplikantët, me ofruesit e autorizuar të këtyre shërbimeve dhe/ose institucionet përgjegjëse.

Projekt propozimi do të vlerësohet në bazë të rëndësisë, dizenjimit të projektit, kapacitetit të organizatës dhe buxhetit të propozuar.

Vlerësimi maksimal që mund të marrin aplikimet është 80 pikë, duke përdorur ndarjen në tabelën e mëposhtme.

Kriteret e vlerësimit ndahen në kategori dhe nënkategori. Çdo nënkategorie do t'i jepet vlerësimi midis 1 dhe 5 pikë si më poshtë: 1 = shumë dobët; 2 = dobët; 3 = mjaftueshëm; 4 = mirë; 5 = shumë mirë.

|  |
| --- |
|  |
| **1.**  **Rëndësia e ndërhyrjes** | Nën-vlerësimi | **15** |
| 1.1 Sa relevant është propozimi për objektivat dhe prioritetet e thirrjes për aplikime dhe për temat/sektorët/fushat specifike të përcaktuar në udhëzimin për aplikim? A janë rezultatet e pritshme të projektit në përputhje me prioritetet e përcaktuara në udhëzimin për aplikim? | 5 |  |
| 1.2 Sa relevant është propozimi për nevojat dhe kufizimet e veçanta të grupeve të synuara (përfshirë vlerën e shtuar dhe sinergjinë me nismat e tjera ekzistuese dhe shmangien e mbivendosjes)? A janë bërë konsultime me grupet e synuara? | 5 |  |
| 1.3 A përmban propozimi elemente të veçanta me vlerë të shtuar (p.sh. inovacion, praktika më të mira, partneritete konstruktive; promovim i barazisë gjinore dhe mundësive të barabarta, nevojat e popullsisë së margjinalizuar, mbrojtja e mjedisit)? | 5 |  |
| **2.**  **Dizenjimi i ndërhyrjes** | Nën-vlerësimi | **30** |
| 2.1 Sa koherent është përshkrimi i përgjithshëm i ndërhyrjes?A tregon propozimi rezultatet e pritshme që do të arrihen nga veprimi? A shpjegon logjika e ndërhyrjes në mënyrë bindëse se si do të arrihen rezultatet e pritshme? | 5x2\*\* |  |
| 2.2 A pasqyron dizenimi i projektit një analizë të problemeve të identifikuara dhe kapacitetet e aktorëve të pëtfshirë? | 5 |
| 2.3 A merr në konsideratë dizenjimi i ndërhyrjes faktorët e jashtëm (risqet dhe limitimet) dhe a përfshin planet për të mitiguar këto rreziqe? | 5 |  |
| 2.4 A janë aktivitetet e realizueshme dhe të qëndrueshme në lidhje me rezultatet e pritshme (përfshirë kornizën kohore)? A janë paraqitur qartë? | 5 |  |
| * 1. A janë përcaktuar mënyrat e transferimit të produkteve kreative te grupi I synuar?
 | 5 |  |
| **3. Kapacitetet e aplikantit** | Nën-vlerësimi | **15** |
| 3.1 Aplikuesi ka përvojë në zbatimin e projekteve | 5 |  |
| 3.2 Stafi I organizatës/ anëtarët e grupeve joformale kanë kompetencat dhe përvojën e nevojshme për zbatimin e projektit.  | 5 |  |
| 3.3 Aplikuesit paraqesin transparencë në punën e tyre  | 5 |  |
| 1. **Buxheti**
 | Nën-vlerësimi | **20** |
| 4.1 Buxheti është paraqitur qartë, duke reflektuar plotësisht aktivitetet e projektit | 5 |  |
| 4.2 Kostot janë realiste dhe të nevojshme për arritjen e qëllimit të projektit dhe rezultateve të pritura | 5x2\*\* |  |
| 4.3. Buxheti i projektit paraqet eficencë të kostove të propozuara. | 5 |  |
| **PIKËT TOTALE** | **80** |

\*\**Dyfish pikë*

Aplikimet me më pak se 12 pikë për kriterin e relevancës nuk do të merren parasysh për përzgjedhje.

**E DREJTA E ANKIMIMIT**

E drejta e ankimit u lejohet të gjithë aplikantëve të pasuksesshëm brenda 7 ditëve nga marrja e Njoftimit për letrën e aplikantëve të pasuksesshëm, nëpërmjet grants3@smartbalkansproject.org

Projekti SMART Balkans duhet t'u përgjigjet ankesave të mundshme brenda **10 ditëve pune** nga data e marrjes së ankesës. E gjithë korrespondenca duhet të bëhet me shkrim, në gjuhën angleze.